AQSh Rossiyani Jahon savdo tashkiloti tamoyillarini buzishda aybladi

Vashington Rossiyani Jahon savdo tashkilotining asosiy tamoyillari: savdo-sotiqning liberalizatsiyasi, shaffofligi va qonun ustuvorligini buzishda aybladi. Bu haqda AQSh Savdo vakilligi boshqarmasining yangi hisoboti ma’lumotlariga tayanib, “Korrespondent.net” xabar beradi.

Hisobot Rossiyada o‘z milliy iqtisodiyotini chet el raqobatidan himoya qilish siyosati hamda qo‘shni mamlakatlar va AQShga qarshi asoslantirilmagan va jazolovchi choralarning kuchaytirilganligiga urg‘u berdi.
AQSh Rossiyaning Jahon savdo tashkilotiga a’zo bo‘lishi munosabati bilan ko‘plab bojxona tariflarining pasaytirilishini ijobiy holat sifatida ko‘rsatib o‘tdi.
AQSh bundan keyin ham RFdagi eksport boji dinamikasini kuzatib boradi. Chunki Vashingtonning fikricha, ko‘pincha ushbu bojlardan milliy ishlab chiqaruvchilarni himoya qilish va siyosiy vosita tariqasida foydalaniladi.